CELEX: C2005/069/09
Language: fi
Date: 2005-03-19 00:00:00
Title: Asia C-517/04: College van Beroep voor het bedrijfslevenin 15.12.2004 tekemällään päätöksellä esittämä ennakkoratkaisupyyntö asiassa Visserijbedrijf D. J. Koornstra & Zn. V.o.f. vastaan Productschap Vis

19.3.2005   
            
            
               FI
            
            
               Euroopan unionin virallinen lehti
            
            
               C 69/4
            
         College van Beroep voor het bedrijfslevenin 15.12.2004 tekemällään päätöksellä esittämä ennakkoratkaisupyyntö asiassa Visserijbedrijf D. J. Koornstra & Zn. V.o.f. vastaan Productschap Vis
   (Asia C-517/04)
   (2005/C 69/09)
   Oikeudenkäyntikieli: hollanti
   College van Beroep voor het bedrijfsleven on pyytänyt 15.12.2004 tekemällään päätöksellä, joka on saapunut yhteisöjen tuomioistuimeen 20.12.2004, Euroopan yhteisöjen tuomioistuimelta ennakkoratkaisua asiassa Visserijbedrijf D. J. Koornstra & Zn. V.o.f. vastaan Productschap Vis seuraaviin kysymyksiin:
   
               1.
            
            
               Soveltuuko tässä asiassa kysymyksessä oleva maksu, jonka erään jäsenvaltion yrittäjän on maksettava siitä, että se tuo tässä jäsenvaltiossa rekisteröidyllä kalastusaluksella mereltä maihin katkarapuja, ja joka käytetään suoraan katkarapusihtien ja katkaravun kuorintalaitteiden rahoittamiseen tässä jäsenvaltiossa, yhteen yhteisön oikeuden kanssa ja erityisesti EY 25 ja EY 90 artiklan kanssa, jos tämän yrittäjän on maksettava maksu myös muualla yhteisön alueella mereltä maihin tuoduista katkaravuista?
            
         
               2.
            
            
               Vaikuttaako edellä olevaan kysymykseen annettavaan vastaukseen se,
               
                           a.
                        
                        
                           missä katkaraput on pyydetty,
                        
                     
                           b.
                        
                        
                           onko katkaravut kuljetettu sen jälkeen, kun ne on tuotu mereltä maihin muualla yhteisössä, sellaiseen jäsenvaltioon, jossa kalastusalus on rekisteröity,
                        
                     
                           c.
                        
                        
                           onko silloin, kun katkaravut on tuotu mereltä maihin muualla yhteisössä, kyseisessä paikassa myös maksettu katkarapujen sihdeistä ja kuorintalaitteista?